3.pielikums

Rīgas domes Izglītības, kultūras un sporta departamenta

Sporta un jaunatnes pārvaldes nolikumam “24. Rīgas skolēnu spēļu nolikums”

**Sacensību IELU BASKETBOLS 3x3 nolikums**

1. Sacensības notiek **2022.gada** **12.maijā Grīziņkalna sporta kompleksā**, sacensību sākums **plkst. 12.00**.

2. Par sacensību tiešo organizāciju atbild galvenais tiesnesis **S.Leimane** mobilais tālrunis 25619332, e-pasts ghettogamesmedia@gmail.com.

3. Sacensības notiek divās vecuma grupās, atsevišķi **zēniem un meitenēm**:

3.1. 2006.-2007.gadā dzimušie;

3.2. 2003.-2005.gadā dzimušie.

4. Līdz **2022. gada 6.maijam** jāiesniedzSkolu komandu iepriekšējie pieteikumi (4.pielikums), nosūtot elektroniski uz e-pastu skolenuspeles@gmail.com. **Pēc komandas pieteikuma iesniegšanas, nepieciešams pārliecināties, ka tas ir reģistrēts, saņemot apstiprinājuma e-pastu.**

5. Katrai Skolai ir tiesības pieteikt **ne vairāk kā vienu komandu.**

6. Sacensību grafiks un spēļu sistēma tiks paziņoti sacensību dienā plkst. 11.00 un **nekādas izmaiņas vai papildinājumi netiks veikti.**

7. Sacensību kārtība un norise:

7.1. sacensības notiek pēc FIBA3x3 un Ghetto Basket izveidotajiem sacensību noteikumiem, **laukumā trīs spēlētāji, komandā var pieteikt četrus spēlētājus**;

7.2. sacensību kārtību un sistēmu nosaka atkarībā no pieteikto komandu skaita;

7.3. par uzvaru komanda saņem trīs punktus, par neizšķirtu divus punktus un par zaudējumu vienu punktu, neierašanās gadījumā komanda saņem nulle punktus;

7.4. Apakšgrupu turnīru un izslēgšanas turnīru pirmo kārtu spēles ilgst līdz brīdim, kad viena komanda guvusi vismaz 11 punktus, sasniedzot divu punktu pārsvaru (11:9, 12:10, 13:11 utt.) vai 21 punktam;

7.5. Noteikumu pārkāpumus fiksē uzbrucējs, pret kuru tiek pārkāpti noteikumi. Ja uzbrukumā ir vairāk kā divi pārkāpumi, tad uzbrūkošā komanda pēc otrā drīkst mest soda metienu;

7.6. Priekšsacīkšu grupā augstāku vietu ieņem komanda ar lielāku uzvaru skaitu Ja divām komandām ir vienāds uzvaru skaits, tiek ņemts vērā savstarpējās spēles rezultāts;

7.7. Ja trijām vai vairāk komandām ir vienāds uzvaru skaits (arī savstarpējo spēļu uzvaru skaits), tad augstāku vietu ieņem komanda, kura apakšgrupas turnīrā guvusi vairāk punktu;

 7.8. Ja visi trīs rādītāji ir vienādi, augstāku vietu ieņem komanda, kurai ir vairāk reitinga punktu, uzsākot turnīru;

7.9. komandu spēlētājiem laukumā jāierodas vienādās formās;

7.10. ja komanda neievēro nolikumā noteiktās prasības, komanda tiek diskvalificēta.

Priekšniece – direktora vietniece D. Vīksna

Vanaga 64026842